CELEX: 62015CN0286
Language: fi
Date: 2015-06-12 00:00:00
Title: Asia C-286/15: Ennakkoratkaisupyyntö, jonka Augstākā tiesa (Latvia) on esittänyt 12.6.2015 – SIA Latvijas propāna gāze v. Valsts ieņēmumu dienests

20150731049616802015/C 270/232862015CJC27020150817FI01FIINFO_JUDICIAL20150612181921Asia C-286/15: Ennakkoratkaisupyyntö, jonka Augstākā tiesa (Latvia) on esittänyt 12.6.2015 – SIA Latvijas propāna gāze v. Valsts ieņēmumu dienests
 ---documentbreak--- C2702015FI1810120150612FI0023181192Ennakkoratkaisupyyntö, jonka Augstākā tiesa (Latvia) on esittänyt 12.6.2015 – SIA Latvijas propāna gāze v. Valsts ieņēmumu dienests
   (Asia C-286/15)2015/C 270/23Oikeudenkäyntikieli: latvia
      Ennakkoratkaisua pyytänyt tuomioistuin
   
   Augstākā tiesa
   
      Pääasian asianosaiset
   
   
      Kantaja: SIA Latvijas propāna gāze
   
      Vastaaja: Valsts ieņēmumu dienests
   
      Ennakkoratkaisukysymykset
   
   
            1)
         
         
            Onko tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 19.9.2008 annetussa komission asetuksessa (EY) N:o 1031/2008 (
                  1
               ) sekä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 30.9.2009 annetussa komission asetuksessa (EY) N:o 948/2009 (
                  2
               ) olevia yhdistetyn nimikkeistön yleisten tulkintasääntöjen 2 kohdan b alakohtaa ja 3 kohdan b alakohtaa tulkittava siten, että jos tuontitavaran (nestekaasu) olennainen luonne määräytyy kaasuseoksen kaikista ainesosista kokonaisuutena eikä ole mahdollista erotella siitä yhtä ainesosaa, joka antaa kyseiselle kaasulle sen olennaisen luonteen, yleisten tulkintasääntöjen 3 kohdan b alakohdassa tarkoitettuna tuontitavaran olennaisen luonteen määräävänä tekijänä on pidettävä ainesosaa, jonka suhteellinen määrä seoksessa on suurin?
         
      
            2)
         
         
            Seuraako tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (
                  3
               ) 218 artiklan 1 kohdan d alakohdasta, että tuontitavaran (nestekaasu) ilmoittaja on velvollinen ilmaisemaan täsmällisesti niiden ainesosien, joita seoksessa on eniten, prosentuaaliset määrät?
         
      
            3)
         
         
            Jos tuontitavaran ilmoittaja ei ole ilmaissut täsmällisesti niiden ainesosien, joita seoksessa on eniten, prosentuaalisia määriä, onko kaasuun, jonka koostumuksesta 0,32 % muodostuu metaanista, etaanista ja eteenistä yhteensä ja 58,32 % propaanista ja propeenista yhteensä sekä korkeintaan 39,99 % butaanista ja buteenista yhteensä, sovellettava Euroopan unionin yhdistetyn nimikkeistön koodia 2711 19 00, jota ilmoittaja on soveltanut nyt käsiteltävän asian tuontitavaraan, vai Valsts ieņēmumu dienestsin soveltamaa koodia 2711 12 97?
         
      (
         1
      )	Komission asetus (EY) N:o 1031/2008, annettu 19 päivänä syyskuuta 2008, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 291, s. 1).
   (
         2
      )	Komission asetus (EY) N:o 948/2009, annettu 30 päivänä syyskuuta 2009, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 287, s. 1).
   (
         3
      )	EYVL L 253, s. 1.